ตลาด-กลต.ไล่ล่าเสี่ย‘ฉ’ แก๊งทำหุ้นSLCส่อผิดกม.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — รายใหญ่ถูกไล่ล่า ตลาดสงสัยกลุ่มบุคคลซื้อขายหุ้น SLC ผิดปกติเข้าข่ายผิดกฎหมาย ก.ล.ต. สะกิดเตือนผู้ถือหุ้น ศึกษาข้อมูลก่อนยกมือโหวต ซื้อขายหุ้นโรงพิมพ์ตะวันออก 
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์เตรียมส่งข้อมูลการซื้อขายหุ้นบริษัท โซลูชั่น คอนเนอร์ (1998) หรือ SLC ให้กับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) พิจารณา 
กรรมการและผู้จัดการตลาด ยังเตือนนักลงทุนระมัดระวังการเก็งกำไรหุ้นเล็ก และเลือกหุ้นที่มีปัจจัยพื้นฐานรองรับ
นายศักรินทร์ ร่วมรังษี ผู้ช่วยผู้จัดการ สายงานกำกับตลาด ตลท. กล่าวว่า ตลาดตรวจพบกลุ่มบุคคลที่เข้ามาซื้อขายหุ้น SLC จนทำให้ผิดปกติ และสงสัยว่าอาจเข้าข่ายผิดกฎหมาย แต่ขอเวลาในการดูหลักฐานและข้อมูลที่เกี่ยวข้องก่อนโดยเฉพาะการเชื่อมโยงกลุ่มบุคคลว่าเป็นกลุ่มเดียวกันหรือไม่ 
ด้านสำนักงาน ก.ล.ต. เตือนผู้ถือหุ้นบริษัท ซันไชน์ คอร์เปอเรชั่น (SSE) และผู้ถือหุ้นบริษัท เอส. แพ็ค แอนด์ พริ้นท์ (SPACK) ให้ศึกษาข้อมูลและความเห็นของที่ปรึกษาการเงินอิสระอย่างรอบคอบ และเข้าประชุมใช้สิทธิออกเสียงรักษาประโยชน์ตน 
สำหรับกรณีที่ SSE จะซื้อหุ้นโรงพิมพ์ตะวันออก (EPCO) จาก SPACK ซึ่งเป็นรายการเกี่ยวโยงกัน และที่ปรึกษาการเงินอิสระมีความเห็นไม่อนุมัติให้ SSE ทำรายการซื้อ EPCO เนื่องจากการกู้เงินมาซื้อ ทำให้บริษัทมีภาระดอกเบี้ย นอกจากนี้เงินทุนที่ใช้ส่วนหนึ่งมาจากการขายหุ้นบริษัท เจนเนอรัล เอนจิเนียริ่ง (GEN) อาจทำให้ขาดทุนจากการขายหุ้น GEN ได้
แหล่งข่าวจากตลาดทุน เปิดเผยว่า ก.ล.ต. และตลาดหลักทรัพย์กำลังไล่ล่าตรวจสอบ “ฉ” นักลงทุนรายใหญ่ ซึ่งเกี่ยวโยงทั้งหมดกับ SLC, SSE และ SPACK